Krishtlindjet ofrojnë festime për të gjitha moshat
Kompania Festimet e Krishtlindjeve vazhdon të tërheqë njerzit e të gjitha moshave si pjesë e një komuniteti që kapërcen çdo kufi
Për 30 vjet me radhë, kompania me bazë në Uashington Festimet e Krishtlindjeve ka ofruar shfaqje festive për të gjitha moshat. Në materialin në vazhdim do t’ju sjellim hollësi rreth mendimeve të artistëve dhe audiencës se pse shfaqjet e këtij sezoni janë një pjesë e rëndësishme e traditës së tyre festive. Kompania Festimet e Krishtlindjeve është kthyer në skenë në kryeqytetin amerikan, duke festuar mbërritjen e solstikut dimror. Që prej vitit 1983, kjo kompani me bazë në Uashington ofron një vatietet të gjerë shfaqjesh festive si këngë, valle dhe dramë. Greg Lewis ka qënë pjesë e trupës së kompanisë Festimet e Krishtlindjeve që prej fillimit. Këngëtari kryesor thotë se shfaqjet e Krishtlindjeve janë të njohura për bashkimin e njerzve si në skenë edhe jashtë saj. Familja është pjesë edhe e shfaqjes. Pete Behr, i cili luan rolin e një njeriu të zakonshëm në shfaqje, ka punuar për kompaninë Festimet e Krishtlindjeve për 17 vjet. 2 nipa dhe një mbesë e tij janë këtë vit pjesë e trupës. Njëri prej nipave, 22 vjeçari Peter Noone ka shoqëruar punonjësit e kësaj kompanie që kur ishte 5 vjeç. 17 vjeçari Jason Noone ka marrë pjesë në 7 shfaqje. Edhe motra e tyre Katey u rrit me trupën e kësaj kompanie dhe thotë se nuk mund ta imagjinojë veten pa të. Pikërisht kjo ndjenjë është arsyeja që familje të shumta si familja Romos vijnë këtu vit pas viti. Ndërsa i afrohet 30 vjetorit të saj, kompania Festimet e Krishtlindjeve ka në plan të vazhdojë të tërheqë njerzit e të gjitha moshave dhe profesioneve si pjesë e një komuniteti që kapërcen çdo kufi.